Jelaskan Sejarah dari Tentera Udara Perancis dalam bahasa melayu

Terdapat banyak pendapat mengatakan bahawa Armée de l'Air merupakan tentera udara profesional pertama yang ditubuhkan di dunia. Perancis mempunyai minat yang aktif dalam membangunkan tentera udara daripada tahun 1909 dan negara pertama yang memiliki juruterbang pesawat pejuang dalam Perang Dunia I. Dalam tempoh tahun di antara perang, terutamanya pada tahun 1930-an, kualitinya jatuh dibandingkan dengan pasukan Luftwaffe, yang telah menghancurkan Perancis dalam Pertempuran Perancis.

Era selepas Perang Dunia II, Perancis menyatupadukan usaha dan berjaya membangunkan industri pesawat tempatan. Dengan diketuai oleh Dassault Aviation dengan rekabentuk sayap delta yang unik dan efektif, telah menghasilkan pesawat jet dalam siri keluarga Mirage. Pesawat Mirage telah menunjukan keupayaan membunuhnya dalam Perang Enam Hari dan Perang Teluk, dan merupakan sebuah pesawat paling popular dan rekod jualan yang mengagumkan dalam sejarah industri ketenteraan. Pada masa sekarang, Tentera Udara Perancis sedang menunggu penghantaran pesawat pengangkut tentera A400M, yang mana masih berada dalam peringkat pembangunan, dan integrasi pesawat tempur pelbagai peranan Dassault Rafale, dalam skuadron operasi pertama yang mengandungi 20 buah pesawat telah berjaya direalisasikan pada tahun 2006 di Saint-Dizier.